Budapest Főváros VIII. kerület Helyi Választási Bizottság 232/2014. (X.13.) számon 8 igen 0 nem szavazattal a következő határozatot hozta:

**Budapest Főváros VIII. kerület Helyi Választási Bizottság a 2014. október 12. napján megtartott települési nemzetiségi önkormányzati képviselők általános választás Budapest VIII. kerület települési BOLGÁR nemzetiségi önkormányzati képviselők választásának eredményét a jelen határozat mellékletét képező jegyzőkönyv (jegyzŐkönyv a TELEPÜLÉSI nemzetiségi ÖNKORMÁNYZATI KÉPVISELŐk választásának eredményéről) alapján a következők szerint állapítja meg:**

**Budapest VIII. kerületben a települési BOLGÁR nemzetiségi önkormányzati képviselők választása eredményes volt, a megválasztott képviselők száma 3**

**a megválasztott képviselők:**

**Kalicov Gizella Julianna az MBE jelölő szervezet jelöltje lett.**

**Andonov Alekszi Petrov a MBE jelölő szervezet jelöltje lett.**

**Kolozsi Lajos a MBE jelölő szervezet jelöltje lett.**

**Budapest Főváros VIII. kerület Helyi Választási Bizottság elrendeli jelen határozat és mellékletét képező jegyzőkönyv közzétételét a** [**www.jozsefvaros.hu**](http://www.jozsefvaros.hu) **oldalon 2014. október 13. napjától.**

A szavazatszámláló bizottság szavazóköri eredményt megállapító döntése ellen csak a választási bizottságnak a választási eredményt megállapító döntése elleni fellebbezéssel együtt van helye. A választási bizottságnak a választás eredményét megállapító döntése ellen a szavazatszámláló bizottság szavazóköri eredményt megállapító döntésének törvénysértő voltára, vagy a szavazóköri eredmények összesítésére és a választási eredmény megállapítására vonatkozó szabályok megsértésére hivatkozással lehet fellebbezést benyújtani. A fellebbezést a központi névjegyzékben szereplő választópolgár, jelölt, jelölő szervezet, továbbá az ügyben érintett természetes és jogi személy, jogi személyiség nélküli szervezet nyújthatja be a Fővárosi Választási Bizottságnak címezve a meghozataltól számított három napon belül a Budapest VIII. kerület Helyi Választási Bizottságnál (1082 Budapest VIII. kerület, Baross u. 63-67., fax: 459-2215, email: valasztas@jozsefvaros.hu) úgy, hogy az legkésőbb 2014. október 16-án (csütörtök) 16.00 óráig megérkezzen. A fellebbezésnek tartalmaznia kell a kérelem Ve. 241. § (2) bekezdése szerinti alapját, a benyújtójának nevét, lakcímét (székhelyét) és – ha a lakcímétől (székhelyétől) eltér – postai értesítési címét, a kérelem benyújtójának személyi azonosítóját, illetve ha a külföldön élő, magyarországi lakcímmel nem rendelkező választópolgár nem rendelkezik személyi azonosítóval, a magyar állampolgárságát igazoló okiratának típusát és számát, vagy jelölő szervezet vagy más szervezet esetében a bírósági nyilvántartásba-vételi számát. A fellebbezés tartalmazhatja benyújtójának telefaxszámát vagy elektronikus levélcímét, illetve kézbesítési megbízottjának nevét és telefaxszámát vagy elektronikus levélcímét. A fellebbezésben új tények és bizonyítékok is felhozhatók.

**I N D O K O L Á S**

I.

A 2014. október 12. napjára kitűzött települési nemzetiségi önkormányzati képviselők választásán a szavazás lezárását követően Budapest Főváros VIII. kerület 801. sz. szavazatszámláló bizottság a választási eljárásról szóló 2013. évi XXXVI. törvény (a továbbiakban: Ve.) 188. §-197. §, 326. §-a szerint megszámlálta a szavazatokat és a 199. § alapján megállapította a települési nemzetiségi önkormányzati képviselők választásának szavazóköri eredményét.

A nemzetiségek jogairól szóló 2011. évi CLXXIX. törvény 65. §-a szerint:

(1) A települési nemzetiségi önkormányzati képviselők választása eredményes, ha legalább annyi jelölt kap szavazatot, mint a megválasztható képviselők száma.

(2) Képviselők azok a jelöltek lesznek, akik az eredményes választáson a megválasztható képviselők száma szerinti legtöbb szavazatot kapják.

(3) Szavazategyenlőség esetén sorsolással kell megállapítani, hogy az egyenlő számú szavazatot elért jelöltek közül melyik szerez mandátumot.

Budapest Főváros VIII. kerület Helyi Választási Bizottság Budapest VIII. 801. szavazókör települési BOLGÁR nemzetiség önkormányzati képviselők választásáról szóló szavazóköri jegyzőkönyve alapján összesítette a szavazatokat és megállapította a települési nemzetiségi önkormányzati képviselők választásának eredményét. A választás eredményét a határozat mellékletét képező jegyzőkönyv tartalmazza, mely a határozat rendelkező része és annak szerves részét képezi.

II.

A Budapest Főváros VIII. kerület Helyi Választási Bizottság hatásköre és határozata a Ve. 14. § (1) bekezdésében, (2) bekezdés d) pontjában, a 44. § (1) bekezdésében, 45. § (1)-(2) bekezdésében, 46. §-ában, 202. § (1) bekezdésén, 326. §-ában, 328 §-ában, a 2011. évi CLXXIX. törvény 65. §-ában, a **4/2014. (VII. 24.) IM rendelet 47. mellékletében foglaltakon,** a jogorvoslatról való tájékoztatás a Ve. 10. §-án, a 221. § (1) bekezdésén, 223-225. §-ain, 241. § (1)-(4) bekezdésében, 330. § (2) bekezdés c) pontjában foglaltakon alapul.

 **dr. Galambos Károly**

 Budapest Főváros VIII. kerület

 Helyi Választási Bizottság elnöke

Kisebbségi vélemény: -